Diari Oficial de la Generalitat Valenciana


Sumari del DOGV 6136, del 03-11-2009 (2009/12739)

RESOLUCIÓ de 23 d'octubre de 2009, del director general del Servici Valencià d'Ocupació i Formació, per la qual es modifica la Resolució de 3 de març de 2008, del mateix òrgan, sobre delegació de competències en matèria de personal, gestió financera i pressupostària, contractació administrativa i gestió de subvencions.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12319


Data del document
:   23-10-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * gestió financera
    * suport econòmic
    * administració del personal
    * competència administrativa
    * política pressupostària
    * delegació de poders

RESOLUCIÓ de 23 d'octubre de 2009, del director general del Servici Valencià d'Ocupació i Formació, per la qual es modifica la Resolució de 3 de març de 2008, del mateix òrgan, sobre delegació de competències en matèria de personal, gestió financera i pressupostària, contractació administrativa i gestió de subvencions. [2009/12177]  
El 3 de març de 2008 va ser dictada per este organisme la resolució de delegació de competències en matèria de personal, gestió financera i pressupostària, contractació administrativa i gestió de subvencions (DOCV núm. 5719, de 7 de març de 2008).   
En relació amb els programes d'escoles taller, cases d'oficis, tallers d'ocupació i unitats de promoció i desenvolupament, així com els programes de tallers d'ocupació per al reciclatge professional s'ha constatat la necessitat introduir determinades millores en la tramitació del procediment administratiu que possibiliten un major grau d'eficiència i economia en la gestió. Basant-se en això, es fa necessari modificar la Resolució de 3 de març de 2008.  
En conseqüència, i de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció introduïda per Llei 4/1999, de 13 de gener; i en l'article 63 de la Llei 5/1983, de 30 de desembre, del Consell, modificada per Llei 12/2007, de 20 de març, de la Generalitat, resolc:  
Primer  
Modificar l'apartat 2, de l'epígraf III, del resolc tercer de la Resolució de 3 de març de 2008, que queda redactat com s'indica:  
«2. En el cas de les subvencions dels programes d'escoles taller, cases d'ofici, tallers d'ocupació i unitats de promoció i desenvolupament, i el de tallers d'ocupació per al reciclatge professional, es delega en el director general de Formació i Qualificació Professional, l'exercici de les competències compreses en les lletres c), d), e), f), g) i h) de l'apartat anterior, així com les eventuals resolucions que pogueren dictar-se, quan per desenvolupar-se el projecte en exercicis distints, siga necessari modificar la subvenció concedida en funció de l'increment del salari mínim interprofessional. En conseqüència no es deleguen, respecte als esmentats programes, l'exercici de les competències de concessió i denegació inicials».  
Segon. Entrada en vigor  
La present resolució de revocació de delegació de competència entrarà en vigor a partir de l'endemà de la seua publicació en el Diari Oficial de la Comunitat Valenciana.  
Contra el present acte, que esgota la via administrativa, podran els interessats interposar un recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren convenient.  
València, 23 d'octubre de 2009.- El director general del Servici Valencià d'Ocupació i Formació: Luis Lobón Martín.